
                                                    COMUNICAT DE PRESĂ

Rezultatele Campaniei Naționale pentru identificarea și combaterea muncii nedeclarate și pentru verificarea modului în care sunt respectate prevederile legale privind securitatea și sănătatea în muncă, de către angajatorii care desfășoară activități de comerț cu amănuntul de produse alimentare și nealimentare de uz curent – clase selectate din diviziunea CAEN 47

Inspectoratul Teritorial de Muncă Botoșani, sub coordonarea Inspecției Muncii, a desfășurat în perioada 03-07.11.2026, o campanie națională pentru identificarea și combaterea muncii nedeclarate și pentru verificarea modului în care sunt respectate prevederile legale privind securitatea și sănătatea în muncă, de către angajatorii care desfășoară activități de comerț cu amănuntul de produse alimentare și nealimentare de uz curent – clase selectate din diviziunea CAEN 47.
 Obiectivele  acestei campanii au fost:
- Identificarea și verificarea agenților economici care desfășoară activități de comerț cu  
  amănuntul de produse alimentare și nealimentare de uz curent- clase selectate din 
  diviziunea CAEN 47;
- Eliminarea neconformităților constatate, prin dispunerea de măsuri obligatorii pentru  
  remedierea neconformităților și aplicarea sancțiunilor contravenționale  
  corespunzătoare;
- Creșterea gradului de conștientizare a angajatorilor și a lucrătorilor în ceea ce privește 
  necesitatea respectării prevederilor legale în domeniile relațiilor de muncă și  
  securității și sănătății în muncă.
S-a urmărit în mod deosebit, verificarea respectării de către agenții economici din grupul țintă a tuturor condițiilor de muncă ale lucrătorilor.

MOTIVAREA CAMPANIEI

Controalele efectuate în ultimii ani în domeniul securității și sănătății în muncă au evidențiat faptul că lucrătorii din domeniile țintă ale campaniei sunt expuși la o gamă largă de riscuri de accidentare și îmbolnăvire la locul de muncă, cum ar fi:
- Echipamente de muncă neadecvate locurilor de muncă în care se utilizează;
- Riscuri ergonomice: ortostatism prelungit, mișcări repetitive, poziții de lucru   
  necorespunzătoare la casă și la rafturi;
- Riscuri musculoscheletice: manipularea manuală a baxurilor, cutiilor și aprovizionarea  
  rafturilor;
- Riscuri de cădere, alunecare și împiedicare: podele umede, cabluri, ambalaje și marfă  
  depozitată pe căile de circulație;
- Riscuri de lovire și de cădere a obiectelor: rafturi instabile, depozitare
  necorespunzătoare, utilizarea improvizată a scărilor;
- Riscuri electrice și de incendiu: prize suprasolicitate, instalații electrice improvizate, 
  blocarea căilor de evacuare;
- Condiții de microclimat: temperatureă necorespunzătoare, ventilație insuficientă, 
  expunere la frig.

În domeniul relațiilor de muncă, domeniul de activitate mai sus menționat este susceptibil de încălcarea reglementărilor legale, privind:
- Angajarea personalului;
- Transmiterea, în termenul legal, a elementelor contractelor individuate de muncă în  
  registrul general de evidență a salariaților;
- Durata timpului de muncă și munca suplimentară;
- Întocmirea evidenței orelor de muncă prestate de salariați;
- Repausuri periodice (repausul săptămânal, sărbători legale);
- Acordarea drepturilor salariale.
În acest sens, s-a considerat oportună declanșarea unei campanii de control, cu caracter inopinat, la angajatorii din acest domeniu de activitate.


În cadrul acestei campanii, în domeniile relațiilor de muncă și securității și sănătății în muncă, s-au efectuat 28 controale. Au fost aplicate 3 sancțiuni contravenționale, reprezentând amenzi în valoare totală de 17.000 lei și 32 de avertismente. 
În domeniul relațiilor de muncă, au fost dispuse 12 măsuri pentru remedierea neconformităților constatate.
Cele mai frecvente deficiențe constatate în domeniul relațiilor de muncă au fost:
- nerespectarea obligației de a ține la locul de muncă evidența orelor de muncă prestate  
  zilnic de fiecare salariat, cu evidențierea orelor de începere și de sfârșit ale programului   
  de lucru,
            - refuzul de a elibera, la solicitarea scrisă a salariatului sau a unui fost salariat, o    
              adeverință care să ateste activitatea desfășurată de acesta, durata activității, salariul,  
  vechimea în muncă și în specialitate, astfel cum rezultă din Registru și din dosarul 
  personal, în termen de cel mult 15 zile lucrătoare de la data solicitării,
- neacordarea repausului săptămânal de 48 de ore consecutive.

In domeniul securității și sănătății în muncă, au fost dispuse 34 măsuri pentru neconformitățile constatate.
Cele mai frecvente deficiențe constatate în domeniul securității și sănătății în muncă au fost:
- fișele de instruire ale lucrătorilor nu sunt însoțite de o copie a fișei de aptitudine valabilă 
  la data controlului,
- semnalizare de securitate și/sau sănătate în muncă incompletă,
- angajatorul nu a luat măsuri la nivel de unitate să fie înființat și organizat Comitetul de  
  Securitate și Sănătate în Muncă,
- angajatorul nu a desemnat, prin decizie nominală, lucrătorii care să aplice măsuri de 
  prim ajutor, stingere incendii și evacuare lucrători,
- lipsă buletin de verificare prize de pământ,
- nu s-au întocmit instrucțiuni proprii pentru completarea și/sau aplicarea reglementărilor  
  SSM,
- nu s-a efectuat evaluarea riscurilor pentru securitatea și sănătatea lucrătorilor,
- neîntocmirea planului de prevenire și protecție, care să se aplice corespunzător 
  condițiilor de muncă, în baza evaluării riscurilor,
- nu au fost luate măsuri ca lucrătorii care manipulează mase să primească o informare  
  adecvată și informații precise cu privire la modul corect de manipulare a maselor și la  
  riscurile la care acestea se expun, în special dacă aceste sarcini nu sunt efectuate corect.

Inspector-șef
ITM Botoșani






[image: Fișier atașat cu fotografie: Messenger_creation_297C1BE5-B204-4449-896C-478C90C9734D.jpeg]


Calea Nationala, nr. 83A, Botosani	
Tel.: +4 0231 534532; fax: +4 0231 514854
itmbotosani@itmbotosani.ro
www.itmbotosani.ro

Conform prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor), informațiile referitoare la datele cu caracter personal cuprinse în acest document sunt confidențiale. Acestea sunt destinate exclusiv persoanei/persoanelor menționate ca destinatar/destinatari și altor persoane autorizate să-l primească. Dacă ați primit acest document în mod eronat, vă adresăm rugămintea de a returna documentul primit, expeditorului

Conform prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor), informațiile referitoare la datele cu caracter personal cuprinse în acest document sunt confidențiale. Acestea sunt destinate exclusiv persoanei/persoanelor menționate ca destinatar/destinatari și altor persoane autorizate să-l primească. Dacă ați primit acest document în mod eronat, vă adresăm rugămintea de a returna documentul primit, expeditorului

Rezultatele Campaniei Nationale
pentru identificarea si combaterea muncii nedeclarate si pentru verificarea
modului in care sunt respectate prevederile legale privind securitatea si sanatatea
in munca, de cétre angajatorii care desfasoara activitati de comert cu aménuntul
de produse alimentare si nealimentare de uz curent - clase selectate din diviziunea CAEN 47 "

IT M Relatii de Munca SSM

ITM Botosani continua sa actioneze pentru respectarea legislatiei
in domeniul muncii si pentru prevenirea riscurilor la locul de munca!

